CELEX: 32017R1261
Language: lt
Date: 2017-07-12 00:00:00
Title: 2017 m. liepos 12 d. Komisijos reglamentas (ES) 2017/1261, kuriuo dėl alternatyvaus tam tikrų lydytų riebalų perdirbimo metodo iš dalies keičiamas Reglamentas (ES) Nr. 142/2011 (Tekstas svarbus EEE. )

13.7.2017   
            
            
               LT
            
            
               Europos Sąjungos oficialusis leidinys
            
            
               L 182/31
            
         KOMISIJOS REGLAMENTAS (ES) 2017/1261
   2017 m. liepos 12 d.
   kuriuo dėl alternatyvaus tam tikrų lydytų riebalų perdirbimo metodo iš dalies keičiamas Reglamentas (ES) Nr. 142/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (1), ypač į jo 20 straipsnio 11 dalies a punktą,
   kadangi:
   
               (1)
            
            
               Komisijos reglamentu (ES) Nr. 142/2011 (2) nustatytos Reglamento (EB) Nr. 1069/2009 įgyvendinimo taisyklės, įskaitant alternatyvių perdirbimo metodų patvirtinimo procedūras;
            
         
               (2)
            
            
               Suomijos kompetentingai institucijai pateikus paraišką dėl šalutinių gyvūninių produktų ar jų gaminių naudojimo ar naikinimo alternatyvaus metodo, kaip nurodyta Reglamento (EB) Nr. 1069/2009 20 straipsnyje, Europos maisto saugos tarnyba (EFSA) paskelbė mokslinę nuomonę dėl nuolatinio daugiapakopio katalitinio apdorojimo vandeniu perdirbant lydytus gyvūninius riebalus (1 kategorija) (3). Šis metodas gali būti taikomas gaminant dyzeliną iš atsinaujinančiųjų išteklių, reaktyvinius degalus iš atsinaujinančiųjų išteklių, propaną iš atsinaujinančiųjų išteklių ir benziną iš atsinaujinančiųjų išteklių. Šis metodas EFSA buvo įvertintas kaip saugus alternatyvus 1 kategorijos lydytų riebalų perdirbimo metodas ir produktai gali būti deklaruojami kaip gamybos grandinės pabaigos produktai;
            
         
               (3)
            
            
               todėl Reglamento (ES) Nr. 142/2011 IV priedas turėtų būti atitinkamai iš dalies pakeistas;
            
         
               (4)
            
            
               šalutinių gyvūninių produktų gaminiai, gauti perdirbus 1 ir 2 kategorijos medžiagas, turi būti nenutrinamai pažymėti, kad būtų užtikrintas jų atsekamumas ir užkertamas kelias patekimui į maisto ir pašarų grandinę. Reglamento (ES) Nr. 142/2011 VIII priede nustatyti šių šalutinių gyvūninių produktų gaminių žymėjimo reikalavimai. Tačiau remiantis to reglamento VIII priedo V skyriaus 3 punkto e papunkčiu, žymėjimas neprivalomas degalams iš atsinaujinančiųjų išteklių, nurodytiems IV priedo IV skyriaus 2 skirsnio J punkte;
            
         
               (5)
            
            
               kadangi nuolatinio daugiapakopio katalitinio apdorojimo vandeniu perdirbant lydytus gyvūninius riebalus (1 kategorija) metodas yra tiek pat veiksmingas mažinant pavojų gyvūnų ir visuomenės sveikatai, kiek Reglamento (ES) Nr. 142/2011 IV priedo IV skyriaus 2 skirsnio J punkte nurodytas metodas, jis taip pat turėtų būti išbrauktas iš žymėjimo reikalavimų pridedant nuorodą į šį metodą to reglamento VIII priedo V skyriaus 3 punkto e papunktyje;
            
         
               (6)
            
            
               todėl Reglamento (ES) Nr. 142/2011 VIII priedas turėtų būti atitinkamai iš dalies pakeistas;
            
         
               (7)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 142/2011 3 straipsnis papildomas šiuo k punktu:
   
      
                  „k)
               
               
                  dyzelinas iš atsinaujinančiųjų išteklių, reaktyviniai degalai iš atsinaujinančiųjų išteklių, propanas iš atsinaujinančiųjų išteklių ir benzinas iš atsinaujinančiųjų išteklių, atitinkantys produktams, kurie gauti taikant daugiapakopio katalitinio apdorojimo vandeniu procesą degalams iš atsinaujinančiųjų išteklių gaminti, taikomus specialiuosius reikalavimus, nustatytus IV priedo IV skyriaus 3 skirsnio 2 punkto f papunktyje.“
               
            
   2 straipsnis
   Reglamento (ES) Nr. 142/2011 IV ir VIII priedai iš dalies keičiami pagal šio reglamento priedo tekstą.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 12 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 300, 2009 11 14, p. 1.
   
      (2)  2011 m. vasario 25 d. Komisijos reglamentas (ES) Nr. 142/2011, kuriuo įgyvendinami Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės, ir Tarybos direktyva 97/78/EB dėl tam tikrų mėginių ir priemonių, kuriems netaikomi veterinariniai tikrinimai pasienyje pagal tą direktyvą (OL L 54, 2011 2 26, p. 1).
   
      (3)  EFSA Journal 2015;13(11):4307.
   
      PRIEDAS
      Reglamento (ES) Nr. 142/2011 IV ir VIII priedai iš dalies keičiami taip:
      
                  1.
               
               
                  IV priedo IV skyrius iš dalies keičiamas taip:
                  
                              a)
                           
                           
                              1 skirsnio 1 punkto d papunktis pakeičiamas taip:
                              
                                          „d)
                                       
                                       
                                          degalai iš atsinaujinančiųjų išteklių, pagaminti iš lydytų riebalų, gautų iš 1 kategorijos ir 2 kategorijos medžiagų, pagal J ir L punktus.“;
                                       
                                    
                        
                              b)
                           
                           
                              2 skirsnis papildomas tokiu L punktu:
                              „L.   Daugiapakopis katalitinis apdorojimas vandeniu degalams iš atsinaujinančiųjų išteklių gaminti
                              1.   Pradinės medžiagos
                              Šiame procese galima naudoti šias medžiagas:
                              
                                          a)
                                       
                                       
                                          lydytus riebalus, gautus iš 1 kategorijos medžiagų, kurie buvo perdirbti taikant 1 perdirbimo metodą (sterilizacija slėgiu);
                                       
                                    
                                          b)
                                       
                                       
                                          lydytus riebalus ir žuvų taukus, atitinkančius šio skirsnio J punkto 1 dalies a punktą.
                                       
                                    2.   Perdirbimo metodas
                              
                                          a)
                                       
                                       
                                          lydyti riebalai turi būti iš anksto apdorojami bent išbalinant pradinę medžiagą, įskaitant lydytus riebalus, su rūgštimi balinimo molyje, po to panaudotas balinimo molis ir netirpios priemaišos pašalinamos filtruojant;
                                          Iki šio apdorojimo lydyti riebalai gali būti išvalyti nuo gleivių rūgštimi ir (arba) šarminiu tirpalu, kad iš lydytų riebalų būtų pašalintos priemaišos suformuojant riebalų pikį, po to šis riebalų pikis pašalinamas centrifuguojant.
                                       
                                    
                                          b)
                                       
                                       
                                          iš anksto apdorotos medžiagos turi būti toliau apdorojamos vandeniu; šį procesą sudaro katalitinio apdorojimo vandeniu etapas, stripingo etapas ir izomerizavimo etapas.
                                          Medžiagos turi būti apdorojamos bent 30 barų slėgiu esant bent 265 °C temperatūrai bent 20 minučių.“;
                                       
                                    
                        
                              c)
                           
                           
                              3 skirsnio 2 punktas papildomas tokiu f punktu:
                              
                                          „f)
                                       
                                       
                                          daugiapakopis katalitinis apdorojimas vandeniu degalams iš atsinaujinančiųjų išteklių gaminti gali būti:
                                          
                                                      i)
                                                   
                                                   
                                                      jei tai dyzelinas iš atsinaujinančiųjų išteklių, reaktyvieji degalai iš atsinaujinančiųjų išteklių, propanas iš atsinaujinančiųjų išteklių ir benzinas iš atsinaujinančiųjų išteklių, gauti proceso metu, naudojami kaip degalai netaikant šiame reglamente nustatytų apribojimų (gamybos grandinės pabaiga);
                                                   
                                                
                                                      ii)
                                                   
                                                   
                                                      jei tai riebalų pikio nuosėdos ir panaudotas balinimo molis, gautas apdorojant iš anksto, kaip nurodyta 2 skirsnio L punkto 2 dalies a punkte:
                                                      
                                                                  —
                                                               
                                                               
                                                                  naikinami pagal Reglamento (EB) Nr. 1069/2009 12 straipsnio a ar b punktus;
                                                               
                                                            
                                                                  —
                                                               
                                                               
                                                                  šalinami laidojant registruotame sąvartyne;
                                                               
                                                            
                                                                  —
                                                               
                                                               
                                                                  transformuojami į biodujas, jeigu transformuojant biodujas gautos irimo atliekos naikinamos deginant, deginant bendrai su kitomis medžiagomis arba laidojant registruotame sąvartyne;
                                                               
                                                            
                                                                  —
                                                               
                                                               
                                                                  naudojami techniniais tikslais, nurodytais Reglamento (EB) Nr. 1069/2009 36 straipsnio a punkto i papunktyje.“
                                                               
                                                            
                                                
                                    
                        
            
                  2.
               
               
                  VIII priedo V skyriaus 3 punkto e papunktis pakeičiamas taip:
                  
                              „e)
                           
                           
                              degalai iš atsinaujinančiųjų išteklių, pagaminti iš lydytų riebalų, gautų iš 1 kategorijos ir 2 kategorijos medžiagų, pagal IV priedo IV skyriaus 2 skirsnio J ir L punktus.“